כל בעל חיים שהוא מותר לאכילה חייב לעבור שחיטה על פי ההלכה. כלומר ההמתה לא יכולה להיות סתמית. רק שחיטה שנעשתה על פי כל הכללים היא תהיה שחיטה שתכשיר את בעל החיים לאכילה. יש לסייג ולציין כי דגים לא דורשים המתה על פי כללים מיוחדים וכך גם החגבים המותרים באכילה על פי מנהגם של חלק מקהילות ישראל. היות והשחיטה היא למעשה מצווה ורק כך אפשר אחר כך ליהנות מאכילת הבשר, על כן ישנה ברכה מיוחדת אשר אותה מברכים השוחטים בטרם הם מבצעים את השחיטה.